Владо Малески
Владо Малески (Струга 5. септембар 1919 — 23. септембар 1984. Струга) био је истакнути македонски писац, политички радник, издавач и револуционар.

Биографија 
Право је студирао у Београду. Учествовао је у Другом светском рату. Био је уредник часописа и новина, директор Радио Скопља и високи републички функционер и југословенски амбасадор у Либану, Етиопији и Пољској. Од 1945. објављивао кратку прозу, а од 1958. романе, полемике и дневничке записе. У главнини дела тематизује људске судбине и догађаје из рата и револуције. Први радови у знаку су соцреализма с обележјима неоромантизма (Црвена георгина - Ђурђина алова, 1950). Романи Оно што беше небо (Она што беше небо, 1958) и Разбој (1969) одликују се сложеним приповедним поступцима и психолошко-реалистичким обликовањем, усклађеним са модернистичким начином прозног писања. Недовршен, посмртно објављен роман Чворови (Јазли, 1990) садржи аутобиографске елементе. Убраја се међу најврсније стилисте у македонској прози. Написао је сценарио за први македонски играни филм Фросина (1951).

Написао је химну Северне Македоније Данас над Македонијом.

Награде 
Добитник је награда „11. октобар“, „4. јул“, „АВНОЈ“, за књижевни опус Издавачког предузећа „Мисла“ и Рацинове награде.

Види још 
 Данас над Македонијом

Референце

Спољашње везе 

Рођени 1919.
Умрли 1984.
Стружани
Македонски књижевници